Professoriliitto: Ammattikorkeakouluissa ei voi olla professoreita Metropolia Ammattikorkeakoulu julkaisi 7.11.2016 tiedotteen, joka mukaan liikkumispalveluiden edistämishankkeen vetäjäksi, tutkimusprofessoriksi oli nimetty dosentti, Metropolian yliopettaja KT Arto O. Salonen. Professoriliiton näkemyksen mukaan ammattikorkeakouluissa ei voi olla professoreita, tutkimusprofessoreita eikä muitakaan professori-johdannaisia nimikkeitä. Professoriliitto on pyytänyt opetus- ja kulttuuriministeriötä ryhtymään toimenpiteisiin, jotta Metropolia Ammattikorkeakoulu noudattaa ammattikorkeakoululain pykäliä eikä käytä professori-johdannaisia nimikkeitä. Ammattikorkeakoululain 22 §:n mukaan ammattikorkeakouluissa on yliopettajia, lehtoreita ja muuta opetus- ja tutkimushenkilöstöä. Professoriliitto pitää hyvänä, että Metropolia on muuttanut verkkosivuillaan olevaa tiedotta siten, että siinä on poistettu tutkimusprofessorin nimike. Lisätietoja: toiminnanjohtaja Tarja Niemelä, 050 3402 725